stanford-oval/wikipedia huggingface dataset:
เทศบาลเมืองนครพนม

บทความนี้เกี่ยวกับเทศบาลเมือง สำหรับความหมายอื่น ดูที่ นครพนม (แก้ความกำกวม)
| เทศบาลเมืองนครพนม |
| --- | --- |
เทศบาลเมือง
ศาลหลักเมืองจังหวัดนครพนม
   ตรา
คำขวัญ: ชุมชนน่าอยู่ คู่สังคมเอื้ออาทร เมืองนครพนมพัฒนาสู่ประชาคมอาเซียน
ทม.นครพนมที่ตั้งของเทศบาลเมืองนครพนมแสดงแผนที่จังหวัดนครพนมทม.นครพนมทม.นครพนม (ภาคตะวันออกเฉียงเหนือ)แสดงแผนที่ภาคตะวันออกเฉียงเหนือทม.นครพนมทม.นครพนม (ประเทศไทย)แสดงแผนที่ประเทศไทย
พิกัด: 17°24′27″N 104°46′48″E﻿ / ﻿17.40750°N 104.78000°E﻿ / 17.40750; 104.78000
ประเทศ:  ไทย
จังหวัด: นครพนม
อำเภอ: เมืองนครพนม
จัดตั้ง: พ.ศ. 2478
การปกครอง
 • นายกเทศมนตรี: นิวัต เจียวิริยบุญญา
พื้นที่
 • ทั้งหมด: 24.13 ตร.กม. (9.32 ตร.ไมล์)
ประชากร (2560)
 • ทั้งหมด: 26,337 คน
 • ความหนาแน่น: 1,091.46 คน/ตร.กม. (2,826.9 คน/ตร.ไมล์)
รหัส อปท.: 04480102
ทางหลวง:   
ที่อยู่ สำนักงาน: 374 ถนนอภิบาลบัญชา ตำบลในเมือง อำเภอเมืองนครพนม จังหวัดนครพนม 48000
โทรศัพท์: 0 4251 1535, 0 4251 2005
โทรสาร: 0 4251 6159
เว็บไซต์: www.lovenkp.com
 ส่วนหนึ่งของสารานุกรมประเทศไทย
นครพนม เป็นเทศบาลเมืองแห่งเดียวในจังหวัดนครพนม ตั้งอยู่ที่อำเภอเมืองนครพนม มีพื้นที่ครอบคลุมตำบลในเมืองและตำบลหนองแสงทั้งตำบล รวมทั้งบางส่วนของตำบลอาจสามารถและตำบลหนองญาติ ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดนครพนม
ประวัติ

เทศบาลเมืองนครพนม ได้ก่อตั้งขึ้นตามพระราชกฤษฎีกาเมื่อวันที่ 20 สิงหาคม 2478 (ประกาศใน ราชกิจจานุเบกษา เล่มที่ 52 หน้า 2096 ลงวันที่ 25 มีนาคม 2478)
เดิมก่อตั้งอยู่ถนนสุนทรวิจิตร  ริมฝั่งแม่น้ำโขง  ซึ่งปัจจุบันได้ก่อสร้างเป็นสถานธนานุบาลเมืองนครพนม (โรงรับจำนำ) ต่อมาเมื่อปี พ.ศ. 2502 ได้ย้ายสำนักงานเทศบาลมา
ปลูกสร้างแห่งใหม่ที่เลขที่ 374 ถนนอภิบาลบัญชา จนถึงปัจจุบัน อาคารบ้านเรือนของประชาชนส่วนมากจะปลูกสร้าง เรียงรายตามความยาวของแม่น้ำโขง มีเนื้อที่ประมาณ
3.23 ตารางกิโลเมตร และต่อมาเมื่อปี พ.ศ. 2523 ได้มีพระราชกฤษฎีกาเปลี่ยนแปลง เขตเทศบาลเมืองนครพนม (ประกาศใน ราชกิจจานุเบกษา ฉบับพิเศษ เล่มที่ 97 หน้า
30 ตอนที่ 39 ลงวันที่ 11 มีนาคม 2523) พื้นที่ของเทศบาลเมืองนครพนมได้ครอบคลุมพื้นที่ตำบลในเมืองและตำบลหนองแสงทั้งตำบล รวมทั้งตำบลอาจสามารถและตำบลหนองญาติบางส่วน รวมเนื้อที่ปัจจุบัน 24.13 ตารางกิโลเมตร ประกอบด้วย 25 ชุมชน และเมื่อช่วงมกราคม 2557 ได้ย้ายมาอยู่อาคารหลังใหม่ที่อยู่ข้าง ๆ กัน
ภูมิศาสตร์ > อาณาเขต

ทิศเหนือ ติดต่อกับเขตองค์การบริหารส่วนตำบลอาจสามารถ
ทิศใต้ ติดต่อกับเขตองค์การบริหารส่วนตำบลท่าค้อ
ทิศตะวันออก จรดแม่น้ำโขง
ทิศตะวันตก ติดต่อกับเขตเทศบาลตำบลหนองญาติ
ภูมิศาสตร์ > ลักษณะภูมิประเทศ

สภาพภูมิประเทศโดยทั่วไปเขตเทศบาลเมืองนครพนม มีลักษณะเป็นที่เนินสูงและที่ราบตั้งอยู่ริมแม่น้ำโขงตรงข้ามกับเมืองท่าแขก แขวงคำม่วน ประเทศลาว มีสภาพพื้นที่ด้านทิศตะวันออกตามแนวแม่น้ำโขงเป็นที่เนินสูงลาดต่ำลงมาทางทิศตะวันตกจนถึงแนวถนนอภิบาลบัญชาซึ่งเป็นใจกลางเมืองและย่านการค้าพาณิชย์ จากนั้นสภาพพื้นที่ค่อย ๆ ลาดสูงขึ้นไปทางทิศตะวันตก ส่วนทางทิศเหนือเป็นที่เนินสูงแล้วลาดต่ำลงมาทางทิศใต้
ภูมิศาสตร์ > ภูมิอากาศ

ฤดูร้อน (กุมภาพันธ์-พฤษภาคม)
ฤดูฝน (พฤษภาคม-ตุลาคม)
ฤดูหนาว (ตุลาคม-กุมภาพันธ์)
ตราสัญลักษณ์

ดวงตราของเทศบาลเมืองนครพนม เป็นรูปพระธาตุพนมและ รูปนางฟ้าเพราะจังหวัดนครพนมมีพระธาตุพนมที่สำคัญและเก่าแก่องค์หนึ่งเรียกว่า พระธาตุพนม เป็นพระธาตุที่ สร้างขึ้นบนเนินสูง ทางตำนานกล่าวว่าพระธาตุพนมเป็นที่บรรจุพระอุรังคธาตุของพระพุทธเจ้า สร้างขึ้นเมื่อประมาณ พ.ศ. 8 นับว่าเป็นปูชนียสถานที่เก่าแก่และมีคุณค่าทาง ศิลปกรรมมากองค์หนึ่งนอกจากนั้นยังมีตำนานเล่าว่า รูปแกะสลักทั้งภายในและภายนอกเป็นฝีมือของพระวิสสุกรรมทั้งสิ้น ด้วยเหตุนี้เทศบาลจึงได้กำหนดดวงตราเป็น รูปพระธาตุพนมและรูปนางฟ้า
การปกครอง

เทศบาลเมืองนครพนมได้ครอบคลุมพื้นที่ 4 ตำบลของอำเภอเมืองนครพนม (ตามกฎหมายลักษณะการปกครองท้องที่) ได้แก่ ตำบลในเมืองและตำบลหนองแสง รวมทั้งตำบลอาจสามารถและตำบลหนองญาติบางส่วน รวมเนื้อที่ปัจจุบัน 24.13 ตารางกิโลเมตร ประกอบด้วย 25 ชุมชน ดังนี้
| 0 | 1 | 2 |
| --- | --- | --- |
|  เขตที่ 1 ชุมชนวัดศิริพุทธาราม  ชุมชนวัดทุ่งประชานารถ  ชุมชนกกต้อง  ชุมชนวัดสว่างสุวรรณาราม  ชุมชนหนองแสง 1  ชุมชนหนองแสง 2  ชุมชนหนองบึก  ชุมชนหนองบึกท่า  ชุมชนโพนบก  ชุมชนหมูบ้านอัมพร 2 |  เขตที่ 2 ชุมชนวัดโอกาส  ชุมชนโอกาส 2  ชุมชนวัดอรัญญิกาวาส  ชุมชนดอนเมือง  ชุมชนดอนเมือง 2 |  เขตที่ 3 ชุมชนวัดโพธิ์ศรี  ชุมชนวัดศรีเทพประดิษฐาราม  ชุมชนศรีเทพทุ่ง  ชุมชนวัดกลาง  ชุมชนวัดมหาธาตุ  ชุมชนวัดพระอินทร์แปลง  ชุมชนหมู่บ้านเอื้ออาทร  ชุมชนวัดป่าศรีสมพร  ชุมชนวัดสารภาณนิมิตร  ชุมชนน้อยใต้  |
การศึกษา

วิทยาลัยเทคนิคนครพนม
มหาวิทยาลัยนครพนม
| --- | --- |
 โรงเรียนในสังกัดเทศบาลเมืองนครพนม โรงเรียนเทศบาล ๑ (หนองแสง)  โรงเรียนเทศบาล ๒ (ถนนบำรุงเมือง)  โรงเรียนชุมชนเทศบาล ๓ (พินิจพิทยานุสรณ์)  โรงเรียนเทศบาล ๔ (รัตนโกสินทร์ ๒๐๐ ปี)  โรงเรียนเทศบาล ๕ (สมพรอภัยโส)  โรงเรียนอนุบาลเทศบาลเมืองนครพนม (ยงใจยุทธ) โรงเรียนประถม สพป.นพ.เขต 1 โรงเรียนอนุบาลนครพนม  โรงเรียนสุนทรวิจิตร โรงเรียนมัธยม สพม.นพ. โรงเรียนปิยะมหาราชาลัย  โรงเรียนนครพนมวิทยาคม:  โรงเรียนเอกชน โรงเรียนตงเจี่ย  โรงเรียนเซนต์ยอแซฟนครพนม
การขนส่ง > ทางหลวงแผ่นดิน

ทางหลวงแผ่นดินหมายเลข 22
ทางหลวงแผ่นดินหมายเลข 212
การขนส่ง > สถานีขนส่ง

สถานีขนส่งผู้โดยสารจังหวัดนครพนม
การขนส่ง > จุดผ่านแดน

จุดผ่านแดนถาวร ท่าเรือเทศบาลเมืองนครพนม ระหว่างอำเภอเมืองนครพนมและเมืองท่าแขก แขวงคำม่วน
สถานที่สำคัญ

วัดน้อยโพธิ์คำ บ้านน้อยใต้
วัดนักบุญอันนา
วัดมหาธาตุ
วัดโพธิ์ศรี
พิพิธภัณฑ์จวนผู้ว่าราชการจังหวัดนครพนม
สวนหลวง ร.9
เขื่อนหน้าเมืองนครพนม
แลนด์มาร์คพญาศรีสัตตนาคราช (จุดหมายตานครพนม)
ศาลหลักเมือง
วัดโอกาสศรีบัวบาน
วัดศรีเทพประดิษฐาราม
หอนาฬิกาเวียดนามอนุสรณ์
ตลาดอินโดจีน
ตลาดโต้รุ่ง
ถนนคนเดินนครพนม
เวียดนามทาวน์ นครพนม
แหล่งข้อมูลอื่น

เว็บไซต์เทศบาลเมืองนครพนม
| ด ค กองค์กรปกครองส่วนท้องถิ่นระดับล่างในจังหวัดนครพนม |
| --- | --- | --- |
| เทศบาลเมือง | นครพนม |  |
| เทศบาลตำบล |  เมืองนครพนม หนองญาติ  ท่าอุเทน ท่าอุเทน  เวินพระบาท  ธาตุพนม นาหนาด  น้ำก่ำ  ธาตุพนม  ธาตุพนมใต้  ฝั่งแดง  นาแก นาแก  พระซอง  นาหว้า นาหว้า  ท่าเรือ  บ้านแพง บ้านแพง  ปลาปาก ปลาปาก  โพนสวรรค์ โพนสวรรค์  เรณูนคร เรณูนคร  ศรีสงคราม นาคำ  บ้านข่า  ศรีสงคราม  สามผง  หาดแพง  |  |
| ด ค กเทศบาลเมืองในประเทศไทย |
| --- | --- |
ภาคเหนือ:  เขลางค์นคร  ดอกคำใต้  ต้นเปา  น่าน  พะเยา  พิชัย  แพร่  ลำพูน  เมืองแกนพัฒนา  แม่โจ้  แม่ฮ่องสอน  แม่เหียะ  ล้อมแรด  อุตรดิตถ์ 
ภาคตะวันออกเฉียงเหนือ:  กระนวน  กันทรลักษ์  กาฬสินธุ์  กุฉินารายณ์  แจระแม  ชัยภูมิ  ชุมแพ  ชุมเห็ด  เดชอุดม  ท่าบ่อ  นครพนม  นางรอง  โนนสูง-น้ำคำ  บัวใหญ่  บ้านดุง  บ้านทุ่ม  บ้านไผ่  บึงกาฬ  ปากช่อง  พิบูลมังสาหาร  มหาสารคาม  มุกดาหาร  เมืองปัก  เมืองพล  ยโสธร  ร้อยเอ็ด  เลย  วังสะพุง  วารินชำราบ  ศรีสะเกษ  ศิลา  สีคิ้ว  สุรินทร์  หนองคาย  หนองบัวลำภู  หนองสำโรง  อำนาจเจริญ 
ภาคกลาง:  กระทุ่มแบน  กระทุ่มล้ม  กำแพงเพชร  แก่งคอย  เขาสามยอด  คลองมะเดื่อ  คลองหลวง  คูคต  ชัยนาท  ชุมแสง  ตะพานหิน  ตาคลี  ทับกวาง  ท่าโขลง  ไทรม้า  นครนายก  นครปฐม  บางกรวย  บางกร่าง  บางกะดี  บางแก้ว  บางคูรัด  บางคูวัด  บางพลับ  บางมูลนาก  บางแม่นาง  บางระจัน  บางรักพัฒนา  บางเลน  บางศรีเมือง  บางใหญ่  บ้านกรด  บ้านหมี่  บึงยี่โถ  ปทุมธานี  ปากน้ำสมุทรปราการ  ปางมะค่า  ปู่เจ้าสมิงพราย  ผักไห่  พระประแดง  พระพุทธบาท  พันท้ายนรสิงห์  พิจิตร  พิมลราช  เพชรบูรณ์  แพรกษา  แพรกษาใหม่  ไร่ขิง  ลพบุรี  ลัดหลวง  ลาดสวาย  ลำตาเสา  ลำสามแก้ว  วิเชียรบุรี  ศรีสัชนาลัย  สนั่นรักษ์  สมุทรสงคราม  สระบุรี  สวรรคโลก  สองพี่น้อง  สามควายเผือก  สามพราน  สิงห์บุรี  สุโขทัยธานี  สุพรรณบุรี  เสนา  เสาธงหิน  หนองปลิง  ใหม่บางบัวทอง  หล่มสัก  อโยธยา  อรัญญิก  อ่างทอง  อุทัยธานี 
ภาคตะวันออก:  ขลุง  จันทนิมิต  จันทบุรี  ฉะเชิงเทรา  ชลบุรี  ตราด  ท่าช้าง  ท่าใหม่  บ้านฉาง  บ้านบึง  บ้านสวน  ปรกฟ้า  ปราจีนบุรี  พนัสนิคม  พระตะบอง  มาบตาพุด  วังน้ำเย็น  ศรีราชา  สระแก้ว  สัตหีบ  แสนสุข  หนองกี่  หนองปรือ  อรัญญประเทศ  อ่างศิลา 
ภาคตะวันตก:  กาญจนบุรี  จอมพล  ชะอำ  ตาก  ท่าเรือพระแท่น  ท่าผา  บ้านโป่ง  ประจวบคีรีขันธ์  ปากแพรก  เพชรบุรี  โพธาราม  ราชบุรี  หัวหิน 
ภาคใต้:  กระบี่  กะทู้  กันตัง  กำแพงเพชร  เขารูปช้าง  คลองแห  ควนลัง  คอหงส์  ชุมพร  ดอนสัก  ตะกั่วป่า  ตะลุบัน  ตากใบ  ท่าข้าม  ท่ายาง  ทุ่งตำเสา  ทุ่งสง  นราธิวาส  นาสาร  บางริ้น  บ้านพรุ  เบตง  ปัตตานี  ปากพนัง  ปากพูน  ปาดังเบซาร์  ป่าตอง  พังงา  พัทลุง  ม่วงงาม  ระนอง  สตูล  สะเดา  สะเตงนอก  สิงหนคร  สุไหงโก-ลก  หลังสวน 
รายชื่อเรียงตามจำนวนประชากร
ตราประจำเทศบาลเมืองนครพนม
ธเนศ วรากุลนุเคราะห์

| ธเนศ วรากุลนุเคราะห์ |
| --- | --- |
เกิด: 9 กันยายน พ.ศ. 2501 (66 ปี) ธเนศ วรากุลนุเคราะห์
อาชีพ: นักแต่งเพลง นักร้อง นักดนตรี นักแสดง ดีเจ นักลงเสียงโฆษณา
ปีที่แสดง: พ.ศ. 2528 - ปัจจุบัน
ผลงานเด่น: ละคร "เทวดาตกสรรค์" อัลบั้ม แดนศิวิไลซ์ (2528) อัลบั้ม คนเขียนเพลง บรรเลงชีวิต (2530) อัลบั้ม กดปุ่ม (2532) อัลบั้ม ร็อกกระทบไม้ (2535)
สังกัด:  ไนท์สปอต, แกรมมี่, ROCK OPERA HOUSE RECORDS, มิวสิค บั๊กส์
ฐานข้อมูล
IMDb
ธเนศ วรากุลนุเคราะห์ (เอก) เกิดเมื่อวันที่ 9 กันยายน พ.ศ. 2501 เป็นนักร้อง นักแสดงชาวไทย และที่ปรึกษาสมาคมนักแสดง (ประเทศไทย)
ประวัติ

ธเนศ วรากุลนุเคราะห์ มีภูมิลำเนาเดิมอยู่ที่จังหวัดสมุทรสงคราม เป็นพี่ชายร่วมสายโลหิตของ ศรัณยู วงษ์กระจ่าง โดยมีพี่น้อง 4 คน แต่ว่าศรัณยูใช้คนละนามสกุลกัน เนื่องจากในวัยเด็กนั้นศรัณยูถูกป้าขอไปเลี้ยงเป็นบุตรบุญธรรม) ธเนศจบการศึกษาจาก คณะบริหารธุรกิจ มหาวิทยาลัยรามคำแหง สาขาการโฆษณาและประชาสัมพันธ์ และเป็นศิษย์เก่าจากมหาวิทยาลัยเทคโนโลยีราชมงคลตะวันออก วิทยาเขตอุเทนถวาย มีผลงานแสดงละครเวที เรื่องมัทนะพาธา  ผลงานละครโทรทัศน์เรื่อง "38 ซอย 2" "บาปบริสุทธิ์" "ร้อยชีวิต" "เทวดาตกสวรรค์" ผลงานแต่งเพลงประกอบละครเรื่อง "พิษสวาท" และเป็นนักจัดรายการวิทยุของคลื่น ไนท์สปอต  และมีผลงานเพลงอัลบั้ม แดนศิวิไลซ์ (ควบคุมการผลิตโดย อัสนี โชติกุล), คนเขียนเพลง บรรเลงชีวิต, กดปุ่ม, และ ร็อกกระทบไม้
นอกจากนี้ยังเป็นผู้ก่อตั้งค่ายเพลงอิสระ  มิวสิค บั๊กส์ (Music Bugs) ที่ถือกำเนิดมาในยุคเพลงอินดี้เฟื่องฟู เมื่อช่วงปี พ.ศ. 2539  โดยมีเอ็มจีเอ เป็นผู้จัดจำหน่าย  ศิลปินเบอร์แรกของค่าย คือ จิโรจ วรากุลนุเคราะห์ น้องชายคนเล็กของธเนศ ออกอัลบั้มชื่อ แม่แรง  มีศิลปินที่ประสบความสำเร็จอย่าง ละอ่อน, บิ๊กแอส, ลาบานูน, ฮอบบิท, พีค
หลังจากครบรอบ 10 ปี ค่ายเพลงมิวสิคบั๊กส์ เขาจึงได้วางมือจากการดูแลค่ายเพลงมายาวนาน เพื่อมีเวลาอยู่กับครอบครัวและตัวเองมากขึ้น ประกอบกับได้ร่วมติดตามปฏิบัติธรรมกับพระอาจารย์นวลจันทร์ กิตติปัญโญ ทั้งในประเทศและต่างประเทศ จากนั้นเขาได้กลับมาทำงานเพลงอีกครั้ง และมีโอกาสได้รับความเมตตาจากพระอาจารย์นวลจันทร์ สร้างสรรค์โปรเจกต์ "เพลงคีตภาวนาธรรม" ที่เข้าใจง่ายขึ้น จึงเกิดเป็นกลุ่ม "ด้วงแมง แสดงธรรม" สำหรับการจัดกิจกรรมเพลงคีตธรรมนี้ และล่าสุด กลางปี 2558 ได้เปิดค่ายเพลงใหม่ที่ชื่อ Rock Opera House Records พร้อมกลับมาทำเพลงในฐานะ "นักร้อง" อีกครั้ง กับเพลง "ว่าง" ซึ่งเป็นเพลงแรก หลังจากทิ้งช่วงจากวงการเพลงมานานร่วม 20 ปี
ปัจจุบัน มีผลงานในด้านการแสดง ทั้งภาพยนตร์และละครทางทีวี ซึ่งกลับมาร่วมงานแสดงภาพยนตร์อีกครั้ง โดยร่วมมือระหว่างไทยกับสิงคโปร์ เรื่อง Pop Aye มายเฟรนด์ ในปี พ.ศ. 2560 รวมถึงภาพยนตร์เรื่อง ฉลาดเกมส์โกง โดย GDH ในปีเดียวกัน
นอกจากผลงานในด้านการแสดงแล้ว เขาให้ความสนใจในด้านการเขียนบทและกำกับภาพยนตร์ รวมถึงล่าสุด ได้เข้าร่วมหนึ่งในคณะก่อตั้ง เป็นที่ปรึกษาสมาคมนักแสดงแห่งประเทศไทยอีกด้วย
ผลงานเพลง > อัลบั้ม

แดนศิวิไลซ์ (21 พฤศจิกายน พ.ศ. 2528)
คนเขียนเพลง บรรเลงชีวิต (พ.ศ. 2530)
กดปุ่ม (11 ธันวาคม พ.ศ. 2532)
ร็อกกระทบไม้ (9 ธันวาคม พ.ศ. 2535)
ผลงานเพลง > อัลบั้มรวมฮิต

รวมฮิต ธเนศ วรากุลนุเคราะห์ (11 กรกฎาคม พ.ศ. 2539)
BEST OF ธเนศ วรากุลนุเคราะห์ (20 กันยายน พ.ศ. 2555)
Selection Hi-Res Series (10 ตุลาคม พ.ศ. 2562)
ผลงานเพลง > อัลบั้มพิเศษ

9 เดินต่อด้วยรัก (พ.ศ. 2556)
ผลงานเพลง > ซิงเกิล

ว่าง (ก.ค. 2558)
ดีใจ ร้องรับเชิญโดยธนชัย อุชชิน (ส.ค. 2558)
เผลอ ร้องรับเชิญโดยแสตมป์ อภิวัชร์ และ อิมเมจ สุธิตา (ก.ย. 2558)
แค่ลมปาก ร้องรับเชิญโดยอิมเมจ สุธิตา (ก.พ. 2559)
13 ตุลา 1 ทุ่มตรง (ต.ค. 2559)
หยาดเหงื่อพระราชา ร้องร่วมกับ แพท วงเคลียร์ (ต.ค. 2560)
ก้าว [อธิษฐาน] (ม.ค. 2561)
ผลงานเพลง > เพลงพิเศษ

สวัสดีปีใหม่ (บ๊าย...บายปีเก่า) (2531)
ผลงานพิธีกร

รายการ นาทีทอง (ประมาณปี พ.ศ. 2529 ร่วมกับ โน้ต เชิญยิ้ม และอรพรรณ วัชรพล) ออกอากาศทาง สถานีโทรทัศน์สีกองทัพบกช่อง 7
คอนเสิร์ต แดดเดียว   สถานที่ห้างพาต้า ปิ่นเกล้า  ออกอากาศช่อง 9 อ.ส.ม.ท.
ผลงานการแต่งเพลง

หมายเหตุ โดยแต่งให้คนอื่นขับร้อง (ใช้นามปากกาว่า กิดาการ)
พ.ศ. 2533
เพลง ร้อน อัลบั้ม นินจา คริสติน่า ศิลปิน คริสติน่า อากีล่าร์ / ทำนองและเรียบเรียงโดย สมชัย ขำเลิศกุล
เพลง ปล่อยใจฝัน / ศิลปิน วิยะดา โกมารกุล ณ นคร / ทำนองและเรียบเรียงโดย ศรายุทธ สุปัญโญ
เพลง ฟ้าก็ส่วนฟ้า อัลบั้ม ทอฝัน ศิลปิน สินจัย หงษ์ไทย / ทำนองและเรียบเรียงโดย ชาตรี คงสุวรรณ
เพลง เสียใจ เสียใจ อัลบั้ม ใหม่ ไม้ขีดไฟ ศิลปิน ใหม่ เจริญปุระ / ทำนองและเรียบเรียงโดย สมชาย กฤษณะเศรณี
พ.ศ. 2534
เพลง บ๊าย บาย อัลบั้ม จ-เ-บ ศิลปิน เจตริน วรรธนะสิน / ทำนองและเรียบเรียงโดย อภิไชย เย็นพูนสุข
เพลง คงไม่ใช่อย่างเดิม อัลบั้ม ขอเป็นคนหนึ่ง ศิลปิน นันทิดา แก้วบัวสาย / ทำนองและเรียบเรียงโดย ศรายุทธ สุปัญโญ
พ.ศ. 2539
เพลง รักเธอโดยตั้งใจ, หาไม่เจอ, วันนี้ไม่เหมือนเก่า, ดีไม๊, คืนสุดท้าย, ล้มลุก, อยู่ตรงนี้, นักโกง, น้ำกับไฟ อัลบั้ม แม่แรง ศิลปิน จิโรจ วรากุลนุเคราะห์ (ใช้ชื่อในการแต่งเพลง คือ ธเนศ วรากุลนุเคราะห์)
ผลงานการแต่งเพลง > ผู้จัดละครและผู้กำกับการแสดง

ผลงานละครโทรทัศน์ทั้งหมดในฐานะผู้จัดละครบริษัท สามัญการละคร จำกัด ร่วมกับ หัทยา วงษ์กระจ่าง ภรรยาน้องชาย
โดยทำหน้าที่ต่อจากน้องชาย ศรัณยู วงษ์กระจ่าง อดีตนักแสดงที่เสียชีวิตอย่างกะทันหัน
| ละครโทรทัศน์ ละครเวที และภาพยนตร์ |
| --- | --- | --- | --- | --- | --- | --- |

| ปี | เรื่อง | ประเภท | ผลิตโดย | ออกอากาศ/สถานที่เปิดแสดง | นักแสดงนำ | อ้างอิง |
| 2566 | ปาฏิหาริย์กาลเวลา | ละครโทรทัศน์ | สามัญการละคร | พีพีทีวี | อนุวัฒน์ ชูเชิดรัตนา / คะนึงนิจ จักรสมิทธานนท์ / ศรัณยู วินัยพานิช / กุลมาศ สารสาส / สราวุธ มาตรทอง / พาทิศ พิสิฐกุล / ขวัญฤดี กลมกล่อม |  |
ผลงานการแสดง > ละครโทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 2523 | 38 ซอย 2 |  |  |
| 2523 - 2524 | บาปบริสุทธิ์ |  |  |
| 2523 - 2524 | ร้อยชีวิต |  |  |
| 2529 | เทวดาตกสวรรค์ | เทพ |  |
| 2530 | เหตุเกิดเมื่อคืนหนึ่ง |  |  |
| 2561 | Missing | Robert Chao Tze Tong | รับเชิญ |
| 2561 | เลือดข้นคนจาง | สมพงษ์ |  |
ผลงานการแสดง > ซิตคอม

ตะกายดาว ตอน ดาวเทวดา (2533) ช่อง 9
ตะกายดาว ตอน ลาดาว (2533) ช่อง 9
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2521 | เมียหลวง |  |  |
| 2529 | พ่อจอมยวน แม่จอมยุ่ง | ไววิทย์ |  |
| 2560 | ป๊อปอาย มายเฟรนด์ | ธนา | ภาพยนตร์สิงคโปร์-ไทย |
| 2560 | ฉลาดเกมส์โกง | อาจารย์ประวิทย์ (พ่อลิน) |  |
| 2561 | โฮมสเตย์ | ผู้คุมในร่างจิตแพทย์ชื่อ รศ. นพ.ทศพล ทิพย์เทพนคร | รับเชิญ |
| 2562 | โปรเม อัจฉริยะต้องสร้าง | สมบูรณ์ จุฑานุกาล |  |
| 2564 | เรื่อง ผี เล่า | คนขับแท็กซี่ | ตอน “อยู่ในรถ” (Haunted Car) |
| 2565 | วันสุดท้าย..ก่อนบายเธอ | ดีเจชาญวุฒิ |  |
| 2567 | ปิดเมืองล่า Pattaya Heat | จ่าชัย |  |
| 2568 | ท่าแร่ |  |  |
รางวัล

รางวัลโทรทัศน์ทองคำ
| ปี | ผลงาน | สาขา | ผลรางวัล |
| --- | --- | --- | --- |
| 2529 | เทวดาตกสวรรค์ | นักแสดงนำชายดีเด่น | เสนอชื่อเข้าชิง |
| 2535 | ร็อกกระทบไม้ | รางวัลโทรทัศน์ทองคำ สาขามิวสิกวิดีโอดีเด่น | เข้าชิง |

รางวัล The Guitar Mag 1992
| ปี | ผลงาน | สาขา | ผลรางวัล |
| --- | --- | --- | --- |
| 2535 | ร็อกกระทบไม้ | Lifetime Achievement Award | ได้รับรางวัล |

รางวัลภาพยนตร์แห่งชาติ สุพรรณหงส์
| ปี | ผลงาน | สาขา | ผลรางวัล |
| --- | --- | --- | --- |
| 2560 | ป๊อปอาย มายเฟรนด์ | นักแสดงนำชายยอดเยี่ยม | เข้าชิง |
| 2560 | ฉลาดเกมส์โกง | นักแสดงสมทบชายยอดเยี่ยม | ได้รับรางวัล |

รางวัลชมรมวิจารณ์บันเทิง
| ปี | ผลงาน | สาขา | ผลรางวัล |
| --- | --- | --- | --- |
| 2560 | ฉลาดเกมส์โกง | นักแสดงสมทบชายยอดเยี่ยม | ได้รับรางวัล |
แหล่งข้อมูลอื่น

Thaneth Warakulnukroh Official Facebook Page
| ด ค กรางวัลภาพยนตร์แห่งชาติ สุพรรณหงส์ สาขานักแสดงสมทบชายยอดเยี่ยม |
| --- | --- |
2534 – 2540:  รณ ฤทธิชัย (2534)  วงศ์ศักดิ์ ศรีนวกะตระกูล (2535)  เกรียงไกร อุณหะนันทน์ (2536)  รณรงค์ บูรณัติ (2537)  อรุณ ภาวิไล (2538)  นพชัย มัททวีวงศ์ (2539)  บิลลี่ โอแกน (2540) 
2541 – 2551:  คมสัน นันทจิต (2541)  วิชญ์ พิมพ์กาญจนพงศ์ (2542)  ชัยชาญ นิ่มพูลสวัสดิ์ (2544)  ม.ร.ว.มงคลชาย ยุคล (2545)  เฉลิมพล ทิฆัมพรธีรวงศ์ (2546)  อดุลย์ ดุลยรัตน์ (2547)  สนธยา ชิตมณี (2548)  นิรุตติ์ ศิริจรรยา (2549)  สนธยา ชิตมณี (2550)  สรพงศ์ ชาตรี (2551) 
2552 – 2562:  พิษณุ นิ่มสกุล (2552)  สอาด เปี่ยมพงษ์สานต์ (2553)  วรรณศักดิ์ ศิริหล้า (2554)  ปรมะ อิ่มอโนทัย (2555)  ณัฐสิทธิ์ โกฏิมนัสวนิชย์ (2556)  พงษ์พัฒน์ วชิรบรรจง (2557)  อิงครัต ดำรงค์ศักดิ์กุล (2558)  กฤษดา สุโกศล แคลปป์ (2559)  ธเนศ วรากุลนุเคราะห์ (2560)  อนุชิต สพันธุ์พงษ์ (2561)  (2562) โควิด-19 
2563 – 2573:  จิรายุ ตันตระกูล (2563)  ณัฏฐ์ กิจจริต (2564)  พชร จิราธิวัฒน์ (2565)  พิสิฐพล เอกพงศ์พิสิฐ (2566) 
| ด ค กรางวัลชมรมวิจารณ์บันเทิง สาขานักแสดงสมทบชายยอดเยี่ยม |
| --- | --- |
2533–2540:  พงษ์พัฒน์ วชิรบรรจง (2533)  คมสัน พงษ์สุธรรม (2534)  วัชระ ปานเอี่ยม (2535)  ฉัตรชัย เปล่งพานิช (2536)  อรุณ ภาวิไล (2537)  อภิชาติ ชูสกุล (2540) 
2541–2551:  ศุภกรณ์ กิจสุวรรณ (2541)  แบล็ค ผมทอง (2542)  สมบัติ เมทะนี (2543)  โกวิท วัฒนกุล (2544)  ไพบูลย์เกียรติ เขียวแก้ว (2545)  เฉลิมพล ทิฆัมพรธีรวงศ์ (2546)  พงษ์พัฒน์ วชิรบรรจง (2547)  จรัล เพ็ชรเจริญ (2548)  เจริญพร อ่อนละม้าย (2549)  สนธยา ชิตมณี (2550)  สรพงศ์ ชาตรี (2551) 
2551–2562:  พิษณุ นิ่มสกุล (2552)  สอาด เปี่ยมพงษ์สานต์ (2553)  สมบูรณ์สุข นิยมศิริ (2554)  ปรมะ อิ่มอโนทัย (2555)  ณัฐสิทธิ์ โกฏิมนัสวนิชย์ (2556)  ก้องเกียรติ โขมศิริ (2557)  ถิร ชุติกุล (2558)  ณัฐสิทธิ์ โกฏิมนัสวนิชย์ (2559)  ธเนศ วรากุลนุเคราะห์ (2560)  อนุชิต สพันธุ์พงษ์ (2561)  ภวัต จิตต์สว่างดี (2562) 
2563–2573:  ภีมพล พาณิชย์ธำรง (2563)  ณัฏฐ์ กิจจริต (2564)
อำเภอนาทม

| อำเภอนาทม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Na Thom
หมู่บ้านในอำเภอนาทม
คำขวัญ: ป่าดงเมาเขาลังกา ยางพาราคุณภาพดี ปลาชุมลุ่มน้ำฮี้ ผ้ามัดหมี่สีสวยงาม
แผนที่จังหวัดนครพนม เน้นอำเภอนาทม
พิกัด: 17°47′7″N 104°5′26″E﻿ / ﻿17.78528°N 104.09056°E﻿ / 17.78528; 104.09056
ประเทศ:  ไทย
จังหวัด: นครพนม
พื้นที่
 • ทั้งหมด: 397.945 ตร.กม. (153.647 ตร.ไมล์)
ประชากร (2564)
 • ทั้งหมด: 23,720 คน
 • ความหนาแน่น: 59.61 คน/ตร.กม. (154.4 คน/ตร.ไมล์)
รหัสไปรษณีย์ : 48140
รหัสภูมิศาสตร์: 4811
ที่ตั้งที่ว่าการ: ที่ว่าการอำเภอนาทม เลขที่ 200  หมู่ที่ 4 ตำบลดอนเตย อำเภอนาทม จังหวัดนครพนม 48140
 ส่วนหนึ่งของสารานุกรมประเทศไทย
นาทม เป็นอำเภอหนึ่งของจังหวัดนครพนม เดิมเป็นท้องที่ของตำบลนาทมที่ตั้งขึ้นในราว พ.ศ. 2440 ประกาศจัดตั้งเป็นกิ่งอำเภอนาทมในวันที่ 22 เมษายน พ.ศ. 2535 และยกฐานะเป็นอำเภอในวันที่ 26 กันยายน พ.ศ. 2540 กลายเป็นอำเภอลำดับที่ 11 ของจังหวัด
ที่ตั้งและอาณาเขต

อำเภอนาทมมีอาณาเขตติดต่อกับเขตการปกครองข้างเคียง ดังต่อไปนี้
ทิศเหนือ ติดต่อกับอำเภอบึงโขงหลง (จังหวัดบึงกาฬ)
ทิศตะวันออก ติดต่อกับอำเภอบ้านแพง
ทิศใต้ ติดต่อกับอำเภอศรีสงคราม
ทิศตะวันตก ติดต่อกับอำเภออากาศอำนวย (จังหวัดสกลนคร) และอำเภอเซกา (จังหวัดบึงกาฬ)
ประวัติ

อำเภอนาทม เดิมทีเป็นพื้นที่ตำบลนาทม ตั้งขึ้นในราวปี พ.ศ. 2440 เป็นตำบลเก่าแก่ในอำเภอท่าอุเทน ต่อมาในปี พ.ศ. 2468 ได้มีประกาศกระทรวงมหาดไทยได้แยกพื้นที่การปกครองบางส่วนของอำเภอท่าอุเทน มาจัดตั้งเป็นกิ่งอำเภออากาศอำนวย (ภายหลังเปลี่ยนชื่อเป็นกิ่งอำเภอบ่อศรีสงคราม) ก่อนที่ปี พ.ศ. 2490 ตำบลนาทมได้แยกไปรวมกับกิ่งอำเภอบ้านแพง ตำบลนาทมจึงกลายเป็นส่วนหนึ่งของอำเภอบ้านแพง
ต่อมาเมื่อวันที่ 22 เมษายน พ.ศ. 2535 ได้มีประกาศกระทรวงมหาดไทยให้แยกตำบลนาทม ตำบลหนองซน และตำบลดอนเตย ออกจากการปกครองของอำเภอบ้านแพง รวมตั้งเป็น กิ่งอำเภอนาทม และในวันที่ 9 กันยายน พ.ศ. 2536 มีประกาศกระทรวงมหาดไทยให้โอนบางหมู่บ้านของตำบลหนองซนย้ายกลับเข้าท้องที่อำเภอบ้านแพง เนื่องจากใกล้กับท้องที่อำเภอเดิม จนกระทั่งเมื่อวันที่ 26 กันยายน พ.ศ. 2540 จึงมีพระราชกฤษฎีกาฯยกฐานะขึ้นเป็น อำเภอนาทม จนถึงปัจจุบัน
วันที่ 24 มกราคม 2468 แยกพื้นที่ตำบลนาหว้า ตำบลบ้านข่า ตำบลบ้านเสียว ตำบลสามผง ตำบลหนองแวง ตำบลนาทม และตำบลบ้านแพง อำเภอท่าอุเทน มาตั้งเป็น กิ่งอำเภออากาศอำนวย และให้ขึ้นการปกครองกับอำเภอท่าอุเทน
วันที่ 9 ธันวาคม 2490 แยกพื้นที่ตำบลตำบลบ้านแพง ตำบลนาทม อำเภอท่าอุเทน และตำบลหนองแวง กิ่งอำเภอบ่อศรีสงคราม มาตั้งเป็นกิ่งอำเภอบ้านแพง และให้ขึ้นการปกครองกับอำเภอท่าอุเทน
วันที่ 13 มิถุนายน 2521 ตั้งตำบลหนองซน แยกออกจากตำบลนาทม และตำบลหนองแวง
วันที่ 24 กรกฎาคม 2522 ตั้งตำบลดอนเตย แยกออกจากตำบลนาทม
วันที่ 22 เมษายน 2535 แยกพื้นที่ตำบลนาทม ตำบลดอนเตย และตำบลหนองซน อำเภอบ้านแพง มาตั้งเป็น กิ่งอำเภอนาทม และให้ขึ้นการปกครองกับอำเภอบ้านแพง
วันที่ 9 กันยายน 2536 โอนพื้นที่หมู่ 4 บ้านโคกยาว (ในขณะนั้น) ของตำบลหนองซน กิ่งอำเภอนาทม ไปขึ้นกับตำบลโพนทอง อำเภอบ้านแพง
วันที่ 1 มีนาคม 2537 กำหนดเขตตำบลหนองซน กิ่งอำเภอนาทม โดยตัดหมู่ที่ 4 เดิมไปขึ้นกับตำบลโพนทอง อำเภอบ้านแพง
วันที่ 26 กันยายน 2540 ยกฐานะกิ่งอำเภอนาทม อำเภอบ้านแพง เป็น อำเภอนาทม
วันที่ 1 พฤษภาคม 2546 กำหนดเขตตำบลในท้องที่อำเภอนาทม ตำบลหนองซน ให้มีเขตการปกครองรวม 12 หมู่บ้าน ตำบลนาทม ให้มีเขตการปกครองรวม 15 หมู่บ้าน และตำบลดอนเตย ให้มีเขตการปกครองรวม 8 หมู่บ้าน
วันที่ 31 ตุลาคม 2562 แยกพื้นที่บ้านนาดี หมู่ที่ 5 ตำบลหนองซน ตั้งเป็นหมู่ที่ 14 บ้านนาดีพัฒนา
การแบ่งเขตการปกครอง > การปกครองส่วนภูมิภาค

อำเภอนาทมแบ่งพื้นที่การปกครองออกเป็น 3 ตำบล 38 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | นาทม | Na Thom | 15 | 8,543 |
| 2. | หนองซน | Nong Son | 14 | 9,436 |
| 3. | ดอนเตย | Don Toei | 9 | 5,737 |
การแบ่งเขตการปกครอง > การปกครองส่วนท้องถิ่น

ท้องที่อำเภอนาทมประกอบด้วยองค์กรปกครองส่วนท้องถิ่น 3 แห่ง ได้แก่
องค์การบริหารส่วนตำบลนาทม ครอบคลุมพื้นที่ตำบลนาทมทั้งตำบล
องค์การบริหารส่วนตำบลหนองซน ครอบคลุมพื้นที่ตำบลหนองซนทั้งตำบล
องค์การบริหารส่วนตำบลดอนเตย ครอบคลุมพื้นที่ตำบลดอนเตยทั้งตำบล
วัดราชนัดดารามวรวิหาร

| วัดราชนัดดารามวรวิหาร |
| --- | --- |
ทัศนียภาพบริเวณหน้าวัดราชนัดดา

ที่ตั้ง: แขวงบวรนิเวศ เขตพระนคร กรุงเทพมหานคร
ประเภท: พระอารามหลวง ชั้นตรี ชนิดวรวิหาร
นิกาย: มหานิกาย
เจ้าอาวาส: พระเทพวิสุทธิเวที (วัฒนา เขมิโก)
เว็บไซต์: www.watratchanaddaram.com
หมายเหตุ: 

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: วัดราชนัดดาราม
ขึ้นเมื่อ: 22 พฤศจิกายน พ.ศ. 2492
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000039
 
 
 
 สถานีย่อยพระพุทธศาสนา
วัดราชนัดดารามวรวิหาร เป็นวัดตั้งอยู่ที่สี่แยกระหว่างถนนราชดำเนินกลางกับถนนมหาไชย ในเขตพระนคร ชื่อวัดแปลว่า "วัดของพระราชนัดดา" วัดนี้สร้างขึ้นตามพระบรมราชโองการของพระบาทสมเด็จพระนั่งเกล้าเจ้าอยู่หัว เพื่อเป็นพระเกียรติแก่สมเด็จพระนางเจ้าโสมนัสวัฒนาวดี พระราชนัดดา ใน พ.ศ. 2389
ประวัติ

วัดราชนัดดารามวรวิหารสร้างขึ้นเมื่อ พ.ศ. 2389 ตรงกับปลายรัชกาลพระบาทสมเด็จพระนั่งเกล้าเจ้าอยู่หัว บนสวนผลไม้เก่าเนื้อที่ประมาณ 25 ไร่ พระราชทานเป็นเกียรติแก่พระราชนัดดา คือ สมเด็จพระนางเจ้าโสมนัสวัฒนาวดี
พระบาทสมเด็จพระนั่งเกล้าเจ้าอยู่หัวโปรดเกล้าฯ ให้สร้างโลหะปราสาทแทนการสร้างเจดีย์ นับเป็นโลหะปราสาทแห่งแรกของไทย โดยสร้างเป็นอาคาร 7 ชั้น มียอดปราสาท 37 ยอด หมายถึงโพธิปักขิยธรรมในพระพุทธศาสนา 37 ประการ ยอดปราสาทชั้น 7 เป็นที่ประดิษฐานพระบรมสารีริกธาตุ กลางปราสาทเป็นช่องกลวง มีบันไดเวียน 67 ขั้น ให้เดินขึ้นไปดูทิวทัศน์ข้างบนได้
แต่เดิมโลหะปราสาทไม่ได้ตั้งเด่นเป็นสง่าเมื่อผ่านมาทางถนนราชดำเนินเหมือนในปัจจุบัน เพราะมีการก่อสร้างโรงภาพยนตร์ศาลาเฉลิมไทย หัวมุมถนนราชดำเนิน ในสมัยจอมพล ป.พิบูลสงคราม เป็นโรงภาพยนตร์แห่งแรกของไทย  ต่อมาใน พ.ศ. 2532 จึงได้มีการรื้อศาลาเฉลิมไทย โดยอ้างว่าตัวอาคารที่บดบังทัศนียภาพของโลหะปราสาท และวัดราชนัดดา ซึ่งเป็นที่วิพากษ์วิจารณ์นโยบายในตอนนั้นที่เริ่มทำลายทิ้งมรดกของคณะราษฎร เพราะตัวอาคารเฉลิมไทยนั้นถือได้ว่าเป็นมรดกคณะราษฎรที่สำคัญยิ่งแห่งหนึ่งบนถนนราชดำเนิน ทั้งนี่การทำลายมรดกคณะราษฎรถูกแทนที่ด้วยสัญลักษณ์แห่งพระราชอำนาจยิ่งขึ้น เมื่อที่ตั้งของโรงหนังเดิมถูกกลายเป็นลานพลับพลาเจษฎษบดินทร์ สัญลักษณ์ของกลุ่มกษัตริย์นิยมไปแทน
ศิลปกรรม > พระอุโบสถ

พระอุโบสถเป็นงานสถาปัตยกรรมแบบไทยประเพณีโดยมียังมีเครื่องหลังคาเป็นเครื่องไม้มุงกระเบื้องมีเครื่องลำยองประกอบด้วย ช่อฟ้า ใบระกา หางหงส์ เเต่มีรูปแบบที่นิยมในรัชกาลที่ 3 คือ การใช้ระบบเสารับน้ำหนักทรงสี่เหลี่ยมขนาดใหญ่  ไม่มีบัวหัวเสา ไม่มีคันทวย ไม่มีเสาร่วมใน เนื่องจากการใช้เสารับน้ำหนักทรงสี่เหลี่ยมขนาดใหญ่สามารถรับน้ำหนักได้ดี มีเสาพาไลโดยรอบทำให้มีระเบียงทางเดินรอบอาคาร หลังคามี 3 ซ้อน 4 ตับ หน้าบันเป็นไม้แกะสลักประดับกระจกรูปพรรณพฤกษา ลายดอกไม้ ใบไม้ จำพวกลายดอกโบตั๋นหรือลายก้านแย่ง ซึ่งเป็นลวดลายที่เกิดขึ้นใหม่ในสมัยรัชกาลที่ 3 ตัวอาคารวางตัวในลักษณะเเนวขวางคือวางตามเเนวทิศเหนือ-ใต้ อยู่กึ่งกลางระหว่างพระวิหารเเละศาลาการเปรียญ ซุ้มประตูเเละหน้าต่างของพระอุโบสถเป็นทรงบรรพเเถลงที่ประดับลวดลายอย่างเทศ ภายในพระอุโบสถเขียนภาพจิตรกรรมเป็นภาพพุทธประวัติ โดยมีลักษณะเด่น คือ ภาพเหล่าเทวดาล่องลอยท่ามกลางหมู่เมฆ โดยผนังหุ้มกลองด้านหน้าเขียนพุทธประวัติตอนเสด็จลงจากชั้นดาวดึงส์ เเละผนังหุ้มกลองด้านหลังเขียนตอนเสด็จโปรดพุทธมารดาบนสวรรค์ชั้นดาวดึงส์ โดยผนังด้านอื่นๆ เป็นฉากของสวรรค์ประกอบด้วยท้องฟ้า พระอาทิตย์อยู่กลางผนังทางทิศตะวันออกเเละพระจันทร์อยู่กลางผนังทางทิศตะวันตกมีเทวดาเหาะล่องลอยเต็มหมู่ท้องฟ้า